שינה ישנה
אני רואה את הצל שלך ורק אחר כך אותך; וכמו שכתוב בשיר אין קץ לאין שובך; את הקווים החסרים לדמותך ציירתי בעפרון שקוף; אולי משהו יתבהר לי לכדי תמונה מתוך החסר; לולי לולי לה; אני מזכירה לעצמי שינה ישנה; לולי לולי לה; ומרדימה את עצמי; נשימה נשימה; העיניים לא שוכחות מראות נשכחים; ושוכחת עוד פחות; מה שהיה יכול להיות; פתקים שהשארתי לעצמי על המקרר; מזכירים לי ללא הרף שמשהו חסר; לולי לולי לה...; החידה שהיא אתה; נשארת תלויה באוויר; אני כבר לא מנסה; להיזכר במילים של השיר; לולי לולי לה...; 